text: Moult leur demanda la royne 
   Conment le faisoit Clarmondine, 
   La douce, la bien ensaignie, 
   Et se ele ert saine et haitie ; 
   Et cil là respondent point 
   Et li dient : "Dame, en bon point 
   La laissames, quant nous meümes 
   De Sebile, et commarat eümes 
   De par li de vous saluer. 
   Nous n'el devons pas oublier ; 
   Car moult le commanda de cuer, 
   PageV02P196
   Et le roi aussi et sa suer 
   Nous dist que nous saluissiens. 
   Et vous mande bien qu'il n'est riens 
   Qu'ele peüst faire pour vous 
   Que ses cuers ne soit tous jalous 
   Qu'ele ne feïst son povoir 
   De ce qui vous porroit valoir ; 
   Car bone et loial vous trouva."
  